*Tämä artikkeli kertoo näyttelijästä, laulajasta ja radiojuontajasta. Samannimisestä huilistista kertoo artikkeli Hanna Kinnunen (huilisti).*

**Hanna Maria Kinnunen** (o.s. **Karjalainen**, s. 8. heinäkuuta 1980 Oulu) on suomalainen näyttelijä, muusikko ja juontaja. Hän tuli tunnetuksi 2000-luvun alkupuolella rooleistaan elokuvassa *Levottomat 3* sekä saippuasarjassa *Salatut elämät*. Kinnunen on valmistunut filosofian maisteriksi Jyväskylän yliopistosta. Pääaineenaan hän on opiskellut puheviestintää.

Kinnunen on naimisissa oululaissyntyisen miehensä kanssa. He avioituivat vuonna 2008. Kinnunen on kahden lapsen äiti.

Kinnunen oli kuntavaaleissa 2017 Vihreän liiton ehdokkaana Nurmijärvellä ja tuli valituksi 90 äänellä.

Ura
---

### Näyttelijänä

Kinnunen tuli tunnetuksi vuonna 2003 voitettuaan *Haluatko filmitähdeksi?* -kilpailun. Kilpailun voittajalle luvattiin palkinnoksi näkyvä rooli *Levottomat 3* -elokuvassa. Kinnunen näytteli vuonna 2004 valmistuneessa elokuvassa, mutta hänen roolinsa oli luvattua pienempi. Tätä ennen Kinnunen oli näytellyt jo pienessä sivuosassa elokuvassa *Rölli ja metsänhenki* vuonna 2001.

Kinnunen tuli vuonna 2006 mukaan MTV3:n päivittäisdraamasarjaan *Salatut elämät*, jossa hän esitti Laura Kivirannan puheliasta ja utelevaa serkkua Salla Taalasmaata (ent. Tervajoki, Laitela ja Mattila-Taalasmaa, o.s. Mattila). Roolihahmon luultiin kuolleen sarjassa kevään 2009 viimeisessä jaksossa ravintolan räjähdyksessä, mutta Salla heräsikin eloon ruumishuoneella. Kinnunen jätti sarjan toukokuussa 2009 raskautensa vuoksi, ja hänen roolihahmonsa Salla poistui tv-esityksissä tammikuussa 2010. Hahmo nähtiin spin-off-sarjassa *Pihlajasatu*, joka esitettiin kesällä 2018. Hahmo palasi runkosarjaan vuonna 2019 kevään päätösjaksossa.

### Muusikkona

Kinnunen on myös levyttänyt R&B-tyylistä musiikkia artistinimellä Hanna B. Hän voitti keväällä 2009 esitetyn *Biisikärpänen*-viihdeohjelman toisen kauden avausjakson, jossa julkisuuden henkilöt kisasivat toisiaan vastaan. Kinnunen on suunnitellut uutta musiikkialbumia. Vuonna 2015 hän julkaisi kappaleen "Hautaudun". 

### Toimittajana ja juontajana

Kaiken muun lisäksi Hanna Kinnunen on työskennellyt muun muassa Yle Uutisissa toimittajana vuosina 2004–2014 ja Yle Puheessa vuosina 2014–2016. Helmikuussa 2016 hän siirtyi Yle Puheesta Radio Aallon juontajaksi. Vuoden 2020 alussa Kinnunen aloitti uuden Aito Iskelmä -radiokanavan juontajana.

Hän vieraili huhtikuussa 2017 *Heikoin lenkki* -viihdeohjelman uusissa jaksoissa ja voitti muita julkisuuden henkilöitä vastaan käydyn kisan.

### Kirjailijana

Kinnunen on kirjoittanut kirjan *Valtavan ihana – Havaintoja naisen kehosta ja kiloista* yhdessä yhdessä musiikkipromoottori Aino-Kuutamo Uusitorpan kanssa. Teoksessa äänessä ovat myös eri asiantuntijat, jotka avaavat näkökulmia naisen kehosuhteeseen. Kinnunen muistelee kirjassa epämiellyttävää temppua *Haluatko filmitähdeksi?* -ohjelmassa.

Filmografia
-----------

* *Rölli ja metsänhenki* – Menninkäiskyläläinen, 2001
* *Haluatko filmitähdeksi?* – Hanna Karjalainen, 2003
* *Levottomat 3* – Helena, 2004
* *Salatut elämät* – Salla Taalasmaa, (o.s. Mattila), 2006–2010, 2019, 2020–
* *Biisikärpänen* – Hanna Karjalainen, 2009
* *Heikoin lenkki -* Hanna Kinnunen 2017
* *Pihlajasatu* – Salla Laitela, 2018

Diskografia
-----------

### Albumit

* *Mitä sä mun sydämellä* (2004)

Lähteet
-------

1. ↑  Salkkaritähtien tienestit: Runsaasti palautuksia *mtv3.fi*.  3.11.2009. MTV3.fi. Viitattu 16.1.2010.
2. ↑  Lehti: Salkkarit-Salla meni salaa naimisiin *mtv3.fi*.  9.3.2009. Viitattu 9.3.2009.
3. ↑  Tietoa minusta :: Hanna Kinnunen *www.hannakinnunen.fi*.  Arkistoitu 28.4.2021. Viitattu 28.4.2021.
4. ↑  Salkkari-Salla Hanna Karjalainen saa vauvan alkuvuodesta *iltasanomat.fi*.  3.12.2009. MTV3.fi.  Arkistoitu 5.12.2009. Viitattu 3.13.2009.
5. ↑  Ilouutisia Salkkarit-faneille! uudessa tv-sarjassa seurataan Pihlajakadulta poistuneita hahmoja *salatutelamat.fi*.  25.1.2018.  Arkistoitu 26.1.2018. Viitattu 25.1.2018.
6. ↑  Yllätyspaljastus! Kolme suosikkinäyttelijää palaa Salkkareihin *MTV Uutiset*.  25.1.2019. Viitattu 29.6.2019.
7. ↑  Hanna Karjalainen on julkkisten Biisikärpänen! *mtv3.fi*.  4.4.2009. Viitattu 4.4.2009.
8. ↑  Kati Pukki: Salkkareista tuttu näyttelijä julkaisee kappaleen – taustalla perheen raskas koettelemus *mtv.fi*.  13.5.2015.  Arkistoitu 19.5.2015.
9. ↑  Hanna Kinnunen (Arkistoitu – Internet Archive) Äänessä, Yle Puhe
10. ↑  Näyttelijä, juontaja, toimittaja Hanna Kinnunen aloittaa Radio Aallon iltapäivän juontajana! *Nelonen.fi*.  19.1.2016.  Arkistoitu 7.9.2017. Viitattu 6.2.2016.
11. ↑  Kimmo Vehviläinen siirtyy uuden radiokanavan juontajaksi! *IL*.  10.12.2019. Viitattu 12.12.2019.
12. ↑  Paljaiden rintojen suutelu tv-lähetyksessä aiheutti Suomessa kohun vuonna 2003 – epämiellyttävään hetkeen joutunut Hanna Kinnunen puhuu nyt tapahtuneesta *IS.fi*.  17.8.2017. Viitattu 2.1.2018.

Aiheesta muualla
----------------

* Hanna Karjalainen Internet Movie Databasessa. (englanniksi)
* Noin 200 kiloa laihduttaneet Hanna Kinnunen ja Aino-Kuutamo Uusitorppa: Enää emme laske kaloreita

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |